
  AVIZAT
JUDEȚUL TIMIȘ







            SECRETAR
MUNICIPIUL TIMIȘOARA

CONSILIUL LOCAL

     PROIECT DE HOTĂRÂRE
privind aprobarea variantei finale a Caietului de sarcini, a Acordului Cadru  de servicii având ca obiect delegarea gestiunii serviciului public de salubrizare stradală  în municipiul Timișoara și a Contractului subsecvent  aferent Acordului Cadru, precum și atribuirea și încheierea acestora cu    ofertantul câștigator  SC BRANTNER SERVICII ECOLOGICE SRL
Având în vedere Expunerea de motive nr. SC2019-2482 din 01.02.2019 privind oportunitatea proiectului de hotărâre a Primarului Municipiului Timişoara- domnul Nicolae Robu;

Având în vedere Raportul de specialitate  nr. SC2019-2483 din 01.02.2019 al Biroului Salubrizare ;

Având în vedere avizul/raportul Serviciului Juridic nr.-SC2019-2483 din 01.02.2019;
Având în vedere avizul/raportul Direcției Economice nr.SC2019-2482 din 01.02.209;

Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, amenajarea teritoriului şi patrimoniu, Comisiei pentru administrarea domeniului public şi privat, servicii publice şi comerţ, regii autonome şi societăţi comerciale din cadrul Consiliului Local al Municipiului Timişoara;

Având în vedere prevederile Legii nr. 51/08.03.2006, privind Serviciile comunitare de utilități publice, republicată, art. 8. Alin. (3), lit. d˄1) și i);
Având în vedere prevederile art. 6 alin. (1) lit. k) si p), Art. 8 alin. (1), Art. 26 alin. (5) din Legea Serviciului de salubrizare a localităților nr. 101/2006;


Având în vedere prevederile Hotărârii Consiliului Local nr. 418/03.08.2018 privind aprobarea Caietului de sarcini privind delegarea serviciului public de salubrizare stradala în municipiul Timișoara;  


Având în vedere prevederile Hotărârii Consiliului Local nr. 424/13.09.2018 privind aprobarea oportunității deciziei de delegare și modelul de Acord cadru    de servicii  având ca obiect delegarea gestiunii serviciului public de salubrizare stradală  în municipiul Timișoara și a Contractului subsecvent  aferent Acordului Cadru.

În conformitate cu prevederile art.36 alin.(2) lit.c) şi art.45 alin.(3) din Legea nr.215/2001- privind administraţia publicã localã, republicatã şi modificată;
În temeiul art.45 din Legea nr.215/2001- privind administraţia publicã localã, republicatã şi modificată;
H O T Ă R Ă Ş T E:

Art.1:  Se aprobă varianta finală a Caietului de sarcini conform Anexei  nr. 1 care face parte integrantă din prezenta hotărâre;
Art.2:   Se aprobă varianta finală a Acordului Cadru   de servicii având ca obiect delegarea gestiunii serviciului public de salubrizare stradală  în municipiul Timișoara conform Anexei 2 care face parte integrantă din prezenta hotărâre;
Art.3 :  Se aprobă    Contractul subsecvent  aferent Acordului Cadru, de servicii având ca obiect delegarea gestiunii serviciului public de salubrizare stradală  în municipiul Timișoara  conform anexei 3 care face parte integrantă din prezenta hotărâre;
Art.4:  Se atribuie și se încheie Acordul cadru de servicii având ca obiect delegarea gestiunii serviciului public de salubrizare stradală în municipiul Timișoara precum și Contractul subsecvent aferent Acordului Cadru cu ofertantul declarat câștigător SC BRANTNER SERVICII ECOLOGICE SRL; 
Art.5:  Prezenta hotărâre se comunică:
- Instituţiei Prefectului-Judeţul Timiş;

- Primarului Municipiului Timişoara;
- Biroului Salubrizare;
- Direcţiei Economice;
- Direcția Fiscală;
- Direcţiei Comunicare-Relaționare;

- Biroului Audit;

- Biroului Managementul Calităţii;

- Corpului de Control și Antifraudă al Primarului;

- Mass- media locale;
- Direcția Poliției Locale;
- SC BRANTNER SERVICII ECOLOGICE SRL

